Kystbanen er den dobbeltsporede og elektrificerede jernbanestrækning mellem København H og Helsingør. Den 46 km lange bane åbnede i 1897 med udgangspunkt i Østerport Station. Siden 1998 har trafikken været integreret med Kastrupbanen og siden 2000 med Øresundsforbindelsen. 
I dagtimerne er der mellem tre og ni tog i timen i hver retning. Banen har ca. 10 mio. passagerer om året, og den kundeoplevede rettidighed var i 2013 omkring 90 %. Senest i 4. kvartal 2014 forventes togene at blive enmandsbetjente i dagtimerne. Togene køres af DSB Øresund, og banen betjenes primært af de dansk-svenske Øresundstog og i myldretiden endvidere af IR4. ("Læs mere..")
